之前見到好多朋友係小時光打卡，成日都好想去，於是有一食lunch就同一班同事去試吓啦。一入到去好有台灣學校感覺，成個餐廳嘅主題都仿效台灣嘅高中。連侍應都着住台灣嘅校服。餐牌都有好多選擇，而且價錢都唔貴，全部都＄60樓下。食物嘅份量都真係好多下，除咗主菜之外仲有嘢飲同埋一個小菜。我自己就叫咗個番茄牛肉麵，除咗面之外仲送咗一大盤沙律，成班人食就啱啱好，一個人真係食唔晒。朋友叫咗滷水拼盤亦都係送咗好小菜。飲品都好有特色，整體感覺非常良好，以後會再嚟。